钦定古今图书集成/明伦汇编/氏族典/第288卷 > 黄得功
## 钦定古今图书集成/明伦汇编/氏族典/第288卷 > 黄得功

按《明外史黄得功传》：“得功，号虎山，开原卫人。少负奇
气，胆略过人。隶经略为亲军，累功至游击。崇祯九年，
迁副总兵，分管京卫营。十四年，以总兵与王宪分驻
凤阳、泗州护陵。明年，移镇庐州。十七年，封靖南伯。福
王立江南，进封侯，命与刘良佐、刘泽清、高杰为四镇。
得功镇太平，一意办贼，论功加左柱国。大兵袭太平”，
得功时伤臂，以帛络臂、佩刀，坐小舟，督麾下八总兵
迎敌；而刘良佐已先归命，大呼岸上招降。得功怒叱
曰：“汝乃降乎？”忽飞矢至，中其喉偏左；得功知不可为，
掷刀拾所拔箭，刺吭死。其妻闻之，亦自经。